《玉楼春 赠姜道全》
金朝·马钰

先生饮罢琼浆酒。卧月眠云闲弄斗。依时斡运不交差，这个功弄凭匠手。

满堂金玉无中有。国富民安神气秀。玉楼春色十分奇，不是莺花并缘柳。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。